**Gwybodaeth am Farwolaethau Bwrdd Iechyd Prifysgol Bae Abertawe Mehefin 2021**


Mae'r cyhoeddiad hwn yn rhoi manylion am gyfraddau marwolaethau a dangosyddion poblogaeth cysylltiedig eraill ar gyfer Bwrdd Iechyd Prifysgol Bae Abertawe. Mae'r cynnydd tymor byr a welwyd yn gynnar yn 2020 yn debygol o fod o ganlyniad i gleifion yn cael eu heintio â COVID-19, ond mae'n rhy gynnar i benderfynu ar achos y newidiadau hyn.

Noder y trosglwyddwyd y cyfrifoldeb dros ddarparu gwasanaethau gofal iechyd i bobl yn ardal Cyngor Bwrdeistref Sirol Pen-y-bont ar Ogwr o Fwrdd Iechyd Prifysgol Abertawe Bro Morgannwg i Fwrdd Iechyd Prifysgol Cwm Taf Morgannwg o 1 Ebrill 2019. Yng ngoleuni'r newid hwn i gyfrifoldebau Bwrdd Iechyd Abertawe Bro Morgannwg, mae enw'r sefydliad wedi newid i Fwrdd Iechyd Prifysgol Bae Abertawe. Mae’r data yn y cyhoeddiad hwn yn cynnwys gwybodaeth hanesyddol cyn 1 Ebrill 2019. O ganlyniad, bydd yn ymwneud â Bwrdd Iechyd Prifysgol Abertawe Bro Morgannwg, a fydd yn cynnwys Pen-y-bont ar Ogwr.

**Disgwyliad Oes Adeg Geni**


Fel sy’n gyffredin ar gyfer Cymru a Lloegr, mae disgwyliad oes adeg geni ar draws ardal Bwrdd Iechyd Prifysgol Bae Abertawe wedi parhau i gynyddu. Nid yw pob un o'n cymunedau yn rhannu'r un cyfleoedd bywyd; mae ein ffyrdd o fyw’n cael eu dylanwadu'n gryf gan yr amgylchiadau materol a chymdeithasol rydym yn ein cael ein hunain ynddynt. Mae ffactorau fel tlodi, amddifadedd a dewisiadau ffordd o fyw (ysmygu, alcohol, cyffuriau, gordewdra, gweithgarwch corfforol a statws cyflogaeth) yn dylanwadu ar ddisgwyliad oes ac ansawdd bywyd.

Mae'r siart isod yn dangos bod y disgwyliad oes cyfartalog ar gyfer dynion a menywod wedi cynyddu ym mhob un o'n hardaloedd dros y 18 mlynedd ddiwethaf.

****

**Cyfraddau Marwolaethau wedi’u Safoni yn ôl Oedran**

Mae'r siart isod yn dangos cyfraddau marwolaethau wedi’u safoni yn ôl oedran ar gyfer dynion a menywod yn ardaloedd Prifysgol Bae Abertawe.




Mae'r gyfradd uchod bellach wedi'i chyfrifo gan ddefnyddio Safon Poblogaeth Ewropeaidd 2013 (ESP), gan ddisodli safonau ESP 1976, sy'n cyfrif am y newid sylweddol yn y cyfraddau wedi’u safoni yn ôl oedran fesul 100,000 o'r boblogaeth o gymharu â’r ffigurau a adroddwyd yn flaenorol.

Mae safoni yn ôl oedran yn ystyried yr amrywiol strwythurau oedran ym mhoblogaeth y Bwrdd Iechyd. Mae'r cyfraddau ar gyfer ardaloedd Castell-nedd Port Talbot ac Abertawe ychydig yn uwch na’r cyfraddau ar gyfer Cymru Gyfan. Mynegir y cyfraddau fesul 100,000 o'r boblogaeth.

**Amddifadedd**

Mesurir amddifadedd yn seiliedig ar incwm, cyflogaeth, iechyd, addysg, mynediad daearyddol i wasanaethau, diogelwch cymunedol, yr amgylchedd ffisegol a thai. Mae gan Gymru rai o'r lefelau uchaf o amddifadedd ac mae gan Fwrdd Iechyd Prifysgol Bae Abertawe gymunedau mwy difreintiedig na'r cyfartaledd ar gyfer Cymru.



Mesurir amddifadedd mewn 5 rhan, yn amrywio o'r rhai lleiaf difreintiedig i'r rhai mwyaf difreintiedig.

**Marwolaethau Amenedigol**

Cyfradd y marwolaethau amenedigol ar gyfer Bae Abertawe (marw-enedigaethau a marwolaethau o fewn 7 diwrnod cyntaf eu bywyd fel cyfradd am bob 1,000 o farw-enedigaethau byw a marw-enedigaethau) yw 7.6. Y cyfartaledd ar gyfer Cymru Gyfan yw 7.1.

**Marwolaethau Ychwanegol y Gaeaf**

Fel sy’n gyffredin ar gyfer gweddill Cymru ac ar gyfer Lloegr, mae gan Fwrdd Iechyd Prifysgol Bae Abertawe fwy o farwolaethau yn ystod y gaeaf. Er y gallai rhai o'r marwolaethau gormodol yn ystod cyfnod y gaeaf fod oherwydd tywydd eithafol, y prif achosion yn aml yw’r cyflyrau sy'n agored i dymheredd oer fel strôc, trawiad ar y galon, niwmonia a’r ffliw. Dyna pam mae'n bwysig inni ein cadw ein hunain yn gynnes yn ystod y misoedd oerach a cheisio amddiffyn ein dinasyddion mwyaf agored i niwed, gan sicrhau eu bod yn cael eu brechu rhag y math o ffliw a geir y gaeaf hwnnw.

Yn ystod gaeaf 2018/19, roedd nifer y marwolaethau ychwanegol yn uwch na 2017/2018. Roedd y tymheredd cyfartalog ar gyfer y cyfnod yn uwch na'r 2 flynedd flaenorol.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Enw’r Ardal** | **2005-06** | **2006-07** | **2007-08** | **2008-09** | **2009-10** | **2010-11** | **2011-12** | **2012-13** | **2013-14** | **2014-15** | **2015-16** | **2016-17** | **2017-18** | **2018-19** |
| Abertawe | 15.0 | 20.7 | 8.9 | 25.4 | 21.9 | 14.6 | 12.5 | 15.1 | 13.4 | 28.2 | 19.2 | 21.2 | 25.8 | 11.3 |
| Castell-nedd Port Talbot | 8.5 | 18.3 | 0.9 | 27.7 | 23.4 | 33.1 | 8.3 | 18.9 | 1.7 | 21.9 | 24.4 | 9.9 | 34.5 | 6.5 |
| **Cymru** | **15.8** | **14.1** | **14.3** | **25.4** | **17.5** | **20.4** | **12.8** | **18.1** | **10.3** | **25.1** | **17.4** | **17.7** | **32.3** | **13.3** |
| Tymheredd cyfartalog ar gyfer Cymru yn y gaeaf | 4.08 | 6.05 | 5.45 | 3.42 | 2.21 | 2.80 | 5.27 | 3.87 | 5.71 | 4.43 | 6.40 | 5.47 | 4.25 | 5.77 |

Mae'r dull ar gyfer cyfrifo'r mesur hwn yn diffinio cyfnod y gaeaf rhwng mis Rhagfyr a mis Mawrth, ac yn cymharu nifer y marwolaethau a ddigwyddodd yn ystod y gaeaf â nifer y marwolaethau yn y misoedd cyn ac ar ôl cyfnod y gaeaf.

Ffynhonnell: Y Swyddfa Ystadegau Gwladol

**Marwolaethau y Gellir eu Hosgoi**

Marwolaethau y gellir eu hosgoi yw'r rhai a ddiffinnir fel

1. Marwolaethau y gellid eu hatal :-

Gellid osgoi'r holl farwolaethau o’r achosion hyn, neu'r rhan fwyaf ohonynt, drwy ymyrraeth iechyd cyhoeddus, e.e. marwolaethau sy'n gysylltiedig ag ysmygu.

1. Marwolaethau y gellid eu hosgoi drwy driniaeth :-

Gellid osgoi'r holl farwolaethau o’r achosion hyn, neu'r rhan fwyaf ohonynt, drwy ofal iechyd o ansawdd da, e.e. Asthma.

Mae'r tabl isod yn dangos y data diweddaraf sydd ar gael gan y Swyddfa Ystadegau Gwladol ar farwolaethau y gellir eu hosgoi.

Achosion y marwolaethau yr ystyrir y gellid bod wedi’u hosgoi, drwy eu hatal a thrwy driniaeth, yn ôl cyfraddau Ewropeaidd wedi’u safoni yn ôl oedran (EASR), fesul 100,000 o bobl, ar gyfer Bwrdd Iechyd Prifysgol Bae Abertawe, 2014-2018.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **Gellid eu Hosgoi** | | |  | **Gellid eu Trin** | | |  | **Gellid eu Hatal** | | |
|  | **Nifer** | **EASR (95% Cyfwng Hyder)** | |  | **Nifer** | **EASR (95% Cyfwng Hyder)** | |  | **Nifer** | **EASR (95% Cyfwng Hyder)** | |
| **2014** | 911 | 269 | (252-287) |  | 335 | 99 | (89-110) |  | 576 | 170 | (156-184) |
| **2015** | 1,003 | 292 | (274-310) |  | 335 | 103 | (92-114) |  | 650 | 189 | (174-204) |
| **2016** | 1,058 | 304 | (286-323) |  | 341 | 98 | (87-108) |  | 718 | 207 | (192-222) |
| **2017** | 1,035 | 294 | (276-312) |  | 341 | 96 | (86-107) |  | 695 | 198 | (183-213) |
| **2018** | 1,046 | 296 | (278-314) |  | 365 | 103 | (92-113) |  | 681 | 193 | (179-208) |
| **2019** | 997 | 278 | (261-295) |  | 361 | 101 | (90-111) |  | 637 | 178 | (164-191) |

Mae hyn yn dangos y gyfradd farwolaethau yr ystyrir y gellid bod wedi’u hosgoi a gyfrifwyd (a ddangosir fel cyfradd wedi’i safoni yn ôl oedran fesul 100,000 o bobl). Y cyfartaledd ar gyfer Cymru Gyfan yw 259 yn 2019.

Dylid nodi mai cyfrifiad ystadegol yw'r uchod sy'n seiliedig ar ddadansoddiad o achosion marwolaethau ar y tystysgrifau marwolaeth ac nad yw'n seiliedig ar adolygiadau manwl penodol o farwolaethau unigol.

Ym Mwrdd Iechyd Prifysgol Bae Abertawe, mae’r holl farwolaethau mewn ysbytai yn rhan o broses adolygu dau gam (fel yr amlinellwyd yn flaenorol).

**Marwolaethau yn ôl Lleoliad**

Canran y marwolaethau yn ôl lleoliad yn 2019.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ardal y Bwrdd Iechyd Lleol** | **Gartref** | **Cartref Gofal** | | **Hosbisau** | | **Ysbytai (aciwt neu gymunedol, nid seiciatrig)** | | **Sefydliadau Cymunedol Eraill** | **Lleoliadau Eraill** |
| **Awdurdod Lleol** | **Nid Awdurdod Lleol** | **GIG** | **Nid y GIG** | **GIG** | **NId y GIG** |
| Betsi Cadwaladr | 23.8% | 1.1% | 17.0% | 0.0% | 2.9% | 53.2% | 0.0% | 0.1% | 1.9% |
| Addysg Powys | 26.0% | 3.7% | 13.5% | 0.0% | 2.6% | 51.7% | 0.1% | 0.0% | 2.6% |
| Hywel Dda | 27.8% | 2.2% | 17.3% | 0.0% | 1.3% | 48.6% | 0.0% | 0.2% | 2.6% |
| Aneurin Bevan | 26.4% | 0.8% | 13.2% | 0.0% | 1.9% | 55.4% | 0.0% | 0.1% | 2.2% |
| Caerdydd a’r Fro | 25.2% | 0.2% | 16.1% | 0.0% | 7.5% | 48.8% | 0.0% | 0.1% | 2.1% |
| Cwm Taf Morgannwg | 24.5% | 1.0% | 11.4% | 1.2% | 0.1% | 59.2% | 0.0% | 0.3% | 2.2% |
| Bae Abertawe | 26.1% | 0.4% | 17.5% | 0.0% | 0.0% | 53.5%  (46.31%) | 0.0% | 0.4% | 2.2% |
| **CYMRU** | **25.5%** | **1.1%** | **15.3%** | **0.2%** | **2.3%** | **53.3%** | **0.0%** | **0.2%** | **2.2%** |

Mae'r tabl uchod yn dangos bod tua 46.31% (1,904) o'n poblogaeth yn marw yn yr ysbyty o gymharu â 53.3% (17,682) ar gyfer Cymru a 45.06% (223,650) ar gyfer Lloegr.

**Marwolaethau yn yr Ysbyty**


Yn ystod y cyfnod treigl o 12 mis hyd at fis Rhagfyr 2020, bu farw 188 o bobl ar gyfartaledd yn ein hysbytai bob mis. Mae hyn ychydig yn uwch na'r cyfnod blaenorol (175 ar gyfer y cyfnod blaenorol). **Cyfraddau Bras Marwolaethau yn yr Ysbyty**

Bydd cyfraddau bras ar gyfer safle’n cael eu heffeithio gan nifer y derbyniadau i safle penodol, ac nid yn unig gan nifer y marwolaethau. Y gyfradd a ddangosir yw nifer wirioneddol y marwolaethau fel canran o gyfanswm y cleifion a dderbynnir i’r ysbyty. Cyfradd y Bwrdd Iechyd yw 2.64% (Mawrth 21 – cyfnod treigl o 12 mis).


Rydym yn monitro nifer wirioneddol y marwolaethau ym mhob un o'n hysbytai bob mis. Mae hyn yn rhoi cyfle cynnar i ymchwilio i newidiadau yn nifer y marwolaethau yn yr ysbyty.


Cyfraddau bras marwolaethau ar gyfer y Bwrdd Iechyd:


Yn fisol




Cyfnod treigl o 12 mis








****

**Cyflyrau Penodol**


Mae'r mesurau hyn yn canolbwyntio ar y marwolaethau a ddigwyddodd o fewn 30 diwrnod i dderbyn cleifion i’r ysbyty ar gyfer 3 chyflwr penodol, gyda llwybrau clinigol wedi'u diffinio'n dda.

**Torri Clun**

****

Cyfradd farwolaethau'r Bwrdd Iechyd yn yr ysbyty o fewn 30 diwrnod i gael mynediad brys yn sgil torri’r glun mewn perthynas â chleifion dros 64 oed yw 7.0% ar gyfer y cyfnod treigl o 12 mis hyd at fis Rhagfyr 2020, sy'n uwch na chyfartaledd Cymru (5.0%). Mae'r Bwrdd Iechyd yn archwilio opsiynau er mwyn parhau i wneud gwelliannau i'r llwybr ar gyfer torri’r glun a lleihau ffigurau marwolaethau ymhellach drwy sicrhau bod darpariaeth geriatrig gynhwysfawr ar gyfer y boblogaeth hon o gleifion oedrannus a bregus. Rydym yn parhau i wella'r llwybr "cwympo".


**Strôc**



Cyfradd farwolaethau'r Bwrdd Iechyd yn yr ysbyty o fewn 30 diwrnod i gleifion gael eu derbyn ar frys i'r ysbyty oherwydd strôc yw 11.0% ar gyfer cyfnod treigl o 12 mis hyd at fis Rhagfyr 2020. Y cyfartaledd ar gyfer Cymru yw 12.1%.

Mae grŵp amlddisgyblaethol o feddygon strôc arbenigol, nyrsys clinigol arbenigol, therapyddion a rheolwyr o fewn y Bwrdd Iechyd yn cyfarfod yn rheolaidd gyda'r nod o wella'r modd y darperir gwasanaethau strôc yn barhaus fel bod mwy o gleifion yn adennill bywydau annibynnol o ansawdd da yn dilyn strôc.

**Trawiad ar y Galon**



Cyfradd farwolaethau'r Bwrdd Iechyd yn yr ysbyty o fewn 30 diwrnod i gleifion rhwng 35 a 74 oed gael eu derbyn oherwydd trawiad ar y galon (MI) yw 5.0% ar gyfer cyfnod treigl o 12 mis hyd at fis Rhagfyr 2020, sy'n uwch na chyfartaledd Cymru o 4.4%.

Yng Nghymru, mae cleifion sy'n cael trawiad ar y galon yn cael eu trosglwyddo'n uniongyrchol o'r gymuned i 'ganolfan trawiad ar y galon' fel y gallant gael triniaeth frys (a elwir yn brif angioplasti) ar gyfer cyflwr sy'n bygwth bywyd. Dangosodd astudiaethau lluosog a gynhaliwyd mewn llawer o wledydd mai dyma sy’n arwain at y canlyniad cyffredinol gorau i gleifion.


Cleifion a dderbynnir i Ysbyty Athrofaol Cymru ac i Ysbyty Treforys sydd â'r cyfraddau uchaf o farwolaethau yn gyffredinol gan mai yn y ddau ysbyty hyn y mae’r "canolfannau trawiad ar y galon" ac maent yn derbyn ac yn rheoli'r cleifion hyn ar gyfer De Cymru i gyd. Roedd nifer o'r cleifion a oedd yn cyrraedd Ysbyty Treforys yn profi sioc cardiogenig ddifrifol (sef bod y galon yn methu â phwmpio gwaed) wrth gyrraedd yr ysbyty. Ceir llai na 50% o ddisgwyliad fod cleifion fel hyn yn goroesi, oni ddarperir triniaeth arbenigol. Disgwylir i'r ysbytai hynny nad ydynt bellach yn darparu triniaeth frys ar gyfer trawiadau ar y galon fod â chyfraddau is o farwolaethau gan y bydd y boblogaeth sy'n weddill yn llai sâl ac felly mewn llawer llai o berygl o farw.

Mae'r cleifion hynny sydd â’r risg uchaf (sy’n profi sioc cardiogenig) wedi'u cynnwys yn y ffigurau cyffredinol a gyflwynwyd, felly mae angen bod yn ofalus wrth ddehongli'r ffigurau hyn.

**Cyfraddau marwolaethau o fewn 30 diwrnod i gael llawdriniaeth**


Mae'r mesurau hyn yn canolbwyntio ar y cleifion a fu farw yn yr ysbyty o fewn 30 diwrnod i gael triniaeth lawfeddygol.

**Llawdriniaeth Ddewisol**

****

Cyfradd y marwolaethau o fewn 30 diwrnod ar gyfer achosion o lawdriniaethau dewisol ar gyfer Bwrdd Iechyd Prifysgol Bae Abertawe yw 0.29%. Y cyfartaledd ar gyfer Cymru Gyfan yw 0.15%. Er bod nifer y marwolaethau mewn perthynas â llawdriniaethau dewisol yn isel iawn, bydd y gyfradd uwch ym Mwrdd Iechyd Prifysgol Bae Abertawe’n adlewyrchu'r ffaith bod ysbyty Treforys yn ganolfan ar gyfer llawer o achosion llawfeddygol cymhleth ac iddynt risg uchel. O blith dros 3,480 o achosion yn ystod y cyfnod rhwng Gorffennaf 2019 a Mehefin 2020, cafwyd 9 o farwolaethau llawfeddygol dewisol o fewn 30 diwrnod i'r llawdriniaethau.

**Llawdriniaeth Frys**

****

Cyfradd y marwolaethau o fewn 30 diwrnod ar gyfer achosion o lawdriniaeth frys ar gyfer Bwrdd Iechyd Prifysgol Bae Abertawe yw 1.82%. Y cyfartaledd ar gyfer Cymru Gyfan yw 1.67%. Dylid nodi mai ysbyty Treforys yw’r brif ganolfan drawma ar gyfer De-orllewin Cymru ac mae'n derbyn argyfyngau i'w wasanaethau trydyddol gan Fyrddau Iechyd cyfagos.

**Cyfraddau Bras Marwolaethau mewn Adrannau Damweiniau ac Achosion Brys (Prif Unedau)**

Mae'r tabl isod yn dangos cyfraddau bras y marwolaethau ar gyfer cyfnod treigl o 12 mis ym mhob un o safleoedd Bwrdd Iechyd Cymru sydd ag Adran Achosion Brys fawr, fesul 10,000 o bresenoldebau.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Treigl -Cyfnod Blynyddol** | **Wales** | **Bronglais** | **Glangwili** | **Morriston** | **Nevill Hall** | **Prince Charles** | **Princess Of Wales** | **Royal Gwent** | **The Grange** | **Royal Glamorgan** | **UHW** | **Withybush** | **Wrexham Maelor** | **Ysbyty Glan Clwyd** | **Ysbyty Gwynedd** |
| Ion-2016 | 19.8 | 10.6 | 17.6 | 27.7 | 17.8 | 21.0 | 19.5 | 21.5 |  | 15.1 | 19.3 | 16.1 | 20.1 | 26.7 | 13.7 |
| Chwe-2016 | 19.7 | 11.3 | 17.6 | 28.6 | 16.8 | 20.8 | 18.1 | 22.1 |  | 15.4 | 19.2 | 14.7 | 19.3 | 27.3 | 13.0 |
| Maw-2016 | 19.6 | 10.8 | 18.7 | 28.6 | 16.7 | 19.4 | 17.8 | 23.1 |  | 15.2 | 19.5 | 14.9 | 18.6 | 27.6 | 11.5 |
| Ebr-2016 | 19.8 | 10.8 | 20.3 | 30.3 | 16.4 | 18.9 | 17.3 | 23.6 |  | 15.2 | 19.2 | 14.7 | 18.9 | 26.9 | 11.3 |
| Ma-2016 | 19.4 | 10.3 | 20.3 | 30.0 | 17.2 | 17.9 | 16.8 | 22.6 |  | 14.7 | 19.0 | 14.9 | 17.7 | 28.2 | 11.1 |
| Meh-2016 | 18.9 | 10.6 | 19.4 | 28.6 | 16.1 | 17.4 | 16.3 | 22.6 |  | 14.6 | 18.9 | 13.6 | 17.0 | 27.8 | 10.1 |
| Gorff-2016 | 19.0 | 10.2 | 20.5 | 28.9 | 16.7 | 17.2 | 16.4 | 22.3 |  | 14.6 | 18.3 | 13.6 | 17.5 | 27.0 | 11.1 |
| Awst-2016 | 19.1 | 10.1 | 19.6 | 28.8 | 18.1 | 17.8 | 15.4 | 23.4 |  | 14.3 | 17.9 | 12.3 | 18.1 | 29.1 | 11.9 |
| Medi-2016 | 19.2 | 9.7 | 19.2 | 28.8 | 18.1 | 18.8 | 16.2 | 23.1 |  | 13.7 | 17.6 | 13.5 | 18.1 | 29.7 | 11.1 |
| Hyd-2016 | 19.2 | 9.3 | 18.4 | 28.5 | 17.7 | 18.2 | 15.2 | 22.4 |  | 14.7 | 18.0 | 14.1 | 18.8 | 30.8 | 10.9 |
| Tach-2016 | 19.6 | 9.6 | 19.0 | 30.2 | 15.8 | 18.5 | 15.9 | 22.5 |  | 15.1 | 18.7 | 13.3 | 18.6 | 31.7 | 11.9 |
| Rhag-2016 | 19.5 | 8.5 | 19.2 | 30.1 | 16.0 | 18.8 | 15.8 | 22.4 |  | 14.4 | 18.3 | 13.8 | 20.0 | 30.9 | 11.7 |
| Ion-2017 | 19.9 | 7.8 | 17.7 | 29.3 | 16.5 | 19.1 | 17.2 | 23.8 |  | 14.7 | 18.2 | 15.2 | 20.9 | 32.4 | 12.9 |
| Chwe-2017 | 19.7 | 7.1 | 17.8 | 28.0 | 17.3 | 19.1 | 17.6 | 24.0 |  | 13.8 | 18.0 | 15.2 | 20.7 | 31.7 | 12.7 |
| Maw-2017 | 19.5 | 8.5 | 16.9 | 26.8 | 16.8 | 19.4 | 18.3 | 23.4 |  | 13.6 | 18.3 | 14.9 | 20.6 | 30.6 | 14.0 |
| Ebr-2017 | 19.0 | 8.1 | 15.9 | 25.0 | 15.7 | 19.9 | 18.0 | 22.6 |  | 13.7 | 18.0 | 15.2 | 19.8 | 30.2 | 13.2 |
| Mai-2017 | 18.8 | 7.7 | 15.5 | 24.9 | 14.8 | 20.1 | 17.6 | 23.1 |  | 13.8 | 17.4 | 15.7 | 21.1 | 27.7 | 13.7 |
| Meh-2017 | 19.1 | 7.7 | 16.4 | 26.3 | 15.3 | 20.6 | 17.0 | 23.5 |  | 14.1 | 17.3 | 16.3 | 20.7 | 27.6 | 14.5 |
| Gorff-2017 | 19.0 | 8.0 | 14.7 | 26.1 | 14.6 | 22.0 | 17.1 | 23.4 |  | 13.5 | 17.2 | 16.7 | 21.1 | 27.6 | 13.7 |
| Awst-2017 | 18.8 | 8.0 | 15.6 | 25.5 | 14.3 | 21.6 | 17.2 | 23.4 |  | 14.1 | 16.7 | 17.6 | 20.6 | 25.1 | 14.2 |
| Medi-2017 | 19.3 | 8.0 | 16.7 | 26.6 | 14.5 | 21.9 | 17.9 | 24.3 |  | 14.2 | 17.6 | 17.8 | 21.2 | 24.6 | 14.8 |
| Hyd-2017 | 19.1 | 8.4 | 16.3 | 26.2 | 14.5 | 22.1 | 18.2 | 24.1 |  | 13.8 | 17.3 | 17.8 | 21.3 | 22.5 | 15.0 |
| Tach-2017 | 18.6 | 9.7 | 15.2 | 24.1 | 16.0 | 20.7 | 16.9 | 23.5 |  | 14.2 | 16.8 | 18.9 | 21.5 | 21.9 | 14.4 |
| Rhag-2017 | 18.7 | 9.0 | 14.9 | 23.7 | 16.2 | 21.5 | 15.3 | 23.4 |  | 14.9 | 17.2 | 18.7 | 21.9 | 23.7 | 14.3 |
| Ion-2018 | 19.0 | 10.0 | 17.3 | 23.4 | 16.4 | 22.1 | 14.6 | 23.5 |  | 15.3 | 17.1 | 19.9 | 21.5 | 23.9 | 14.9 |
| Chwe-2018 | 19.6 | 10.6 | 17.0 | 25.3 | 16.3 | 23.0 | 14.1 | 23.1 |  | 17.1 | 17.7 | 19.0 | 21.3 | 25.8 | 16.3 |
| Maw-2018 | 20.2 | 11.8 | 17.3 | 25.1 | 16.7 | 23.4 | 13.6 | 24.1 |  | 17.5 | 17.6 | 20.7 | 23.4 | 28.1 | 17.0 |
| Ebr-2018 | 20.5 | 12.1 | 16.9 | 24.9 | 17.7 | 23.9 | 14.2 | 24.6 |  | 17.0 | 18.1 | 21.0 | 23.3 | 28.7 | 17.4 |
| Mai-2018 | 20.4 | 12.4 | 16.8 | 24.6 | 16.1 | 23.4 | 13.9 | 24.7 |  | 17.0 | 18.1 | 21.5 | 22.8 | 29.3 | 18.1 |
| Meh-2018 | 20.3 | 13.0 | 16.4 | 24.1 | 15.8 | 22.4 | 13.7 | 24.3 |  | 17.0 | 18.1 | 22.5 | 23.6 | 29.0 | 17.8 |
| Gorff-2018 | 20.3 | 12.9 | 18.0 | 25.1 | 16.0 | 21.2 | 12.9 | 24.2 |  | 16.6 | 17.8 | 23.7 | 22.7 | 30.0 | 17.1 |
| Awst-2018 | 20.3 | 12.5 | 17.0 | 25.2 | 15.8 | 21.1 | 13.8 | 24.2 |  | 15.9 | 17.9 | 23.5 | 22.6 | 31.8 | 16.9 |
| Medi-2018 | 19.9 | 11.8 | 16.5 | 24.5 | 15.8 | 20.2 | 12.9 | 23.4 |  | 16.0 | 17.0 | 23.6 | 22.7 | 32.2 | 17.5 |
| Hyd-2018 | 20.1 | 12.4 | 17.4 | 25.2 | 15.9 | 19.2 | 13.5 | 23.3 |  | 16.6 | 16.2 | 22.8 | 24.0 | 33.1 | 18.2 |
| Tach-2018 | 20.4 | 10.7 | 19.1 | 26.2 | 14.5 | 19.6 | 15.1 | 22.8 |  | 16.3 | 16.4 | 23.4 | 24.6 | 33.6 | 19.0 |
| Rhag-2018 | 20.0 | 10.3 | 18.0 | 25.7 | 14.6 | 19.0 | 15.9 | 22.6 |  | 15.8 | 16.3 | 23.3 | 23.2 | 32.8 | 19.4 |
| Ion-2019 | 19.4 | 9.9 | 15.7 | 25.8 | 13.7 | 17.9 | 15.6 | 21.7 |  | 14.8 | 16.0 | 22.0 | 21.9 | 33.8 | 17.7 |
| Chwe-2019 | 19.0 | 8.9 | 16.5 | 24.5 | 13.6 | 17.9 | 16.2 | 21.3 |  | 14.0 | 14.8 | 24.3 | 23.7 | 31.1 | 17.9 |
| Maw-2019 | 18.2 | 8.1 | 16.6 | 24.0 | 12.6 | 17.1 | 16.1 | 19.4 |  | 13.9 | 13.9 | 23.8 | 22.8 | 28.8 | 18.0 |
| Ebr-2019 | 18.1 | 7.5 | 16.5 | 24.1 | 11.8 | 16.1 | 15.8 | 19.7 |  | 13.5 | 13.8 | 24.1 | 22.8 | 28.9 | 18.7 |
| Mai-2019 | 18.0 | 8.5 | 15.7 | 23.9 | 13.0 | 15.1 | 16.7 | 19.4 |  | 13.2 | 13.7 | 23.8 | 21.9 | 28.8 | 18.9 |
| Meh-2019 | 18.2 | 8.2 | 15.5 | 23.9 | 13.7 | 15.5 | 17.2 | 20.3 |  | 13.2 | 14.0 | 23.7 | 21.3 | 28.7 | 19.6 |
| Gorff-2019 | 18.0 | 8.2 | 16.0 | 23.0 | 12.7 | 16.0 | 16.8 | 19.6 |  | 12.4 | 14.6 | 23.2 | 20.6 | 28.6 | 20.8 |
| Awst-2019 | 18.2 | 8.8 | 15.8 | 22.8 | 13.6 | 17.2 | 16.0 | 19.3 |  | 12.9 | 14.5 | 22.8 | 21.3 | 29.1 | 20.6 |
| Medi-2019 | 18.1 | 9.4 | 16.2 | 22.2 | 13.9 | 17.8 | 15.9 | 19.1 |  | 13.0 | 14.8 | 22.2 | 21.1 | 28.3 | 19.6 |
| Hyd-2019 | 18.0 | 8.5 | 16.2 | 22.6 | 13.9 | 18.0 | 16.7 | 19.3 |  | 12.7 | 14.9 | 22.4 | 19.9 | 27.1 | 19.5 |
| Tach-2019 | 17.8 | 8.8 | 14.8 | 22.9 | 13.8 | 17.5 | 15.6 | 21.0 |  | 12.5 | 15.1 | 23.0 | 18.4 | 26.3 | 18.8 |
| Rhag-2019 | 18.1 | 9.4 | 16.1 | 23.6 | 13.3 | 17.5 | 15.5 | 20.9 |  | 13.0 | 14.9 | 24.6 | 18.3 | 26.4 | 19.5 |
| Ion-2020 | 18.3 | 9.1 | 17.0 | 24.9 | 13.9 | 17.7 | 15.6 | 20.9 |  | 13.5 | 14.5 | 27.1 | 18.3 | 25.1 | 19.9 |
| Chwe-2020 | 18.0 | 9.1 | 16.8 | 25.1 | 13.6 | 16.2 | 14.9 | 20.5 |  | 12.0 | 14.7 | 26.6 | 17.7 | 26.0 | 19.1 |
| Maw-2020 | 18.3 | 9.4 | 16.8 | 25.0 | 14.2 | 17.3 | 15.5 | 21.8 |  | 12.4 | 15.6 | 25.8 | 16.6 | 26.7 | 17.8 |
| Ebr-2020 | 18.7 | 10.6 | 17.6 | 25.8 | 14.8 | 17.8 | 15.8 | 22.0 |  | 13.2 | 15.7 | 26.1 | 16.1 | 27.2 | 17.7 |
| Mai-2020 | 18.9 | 9.3 | 18.1 | 26.2 | 15.1 | 18.5 | 16.4 | 22.2 |  | 13.5 | 15.4 | 26.6 | 16.8 | 27.5 | 17.5 |
| Meh-2020 | 18.9 | 9.2 | 19.8 | 26.1 | 14.6 | 18.5 | 16.8 | 22.1 |  | 13.1 | 15.2 | 25.9 | 16.2 | 27.8 | 17.0 |
| Gorff-2020 | 18.6 | 9.4 | 18.6 | 26.0 | 15.0 | 17.7 | 17.3 | 22.8 |  | 13.8 | 14.3 | 25.2 | 16.5 | 26.7 | 16.3 |
| Awst-2020 | 18.2 | 8.4 | 18.4 | 25.6 | 13.1 | 17.0 | 17.5 | 21.7 |  | 13.0 | 14.7 | 25.9 | 16.4 | 25.6 | 16.0 |
| Medi-2020 | 18.4 | 8.5 | 17.9 | 26.4 | 12.7 | 16.7 | 17.4 | 22.2 |  | 12.5 | 15.0 | 26.2 | 15.7 | 26.8 | 16.9 |
| Hyd-2020 | 18.8 | 9.6 | 17.7 | 26.0 | 12.7 | 18.3 | 17.6 | 23.1 |  | 13.4 | 15.2 | 26.7 | 15.4 | 27.6 | 16.4 |
| Tach-2020 | 19.1 | 9.9 | 18.9 | 25.6 | 13.5 | 19.5 | 19.3 | 22.1 |  | 14.1 | 15.4 | 24.4 | 16.8 | 28.1 | 16.2 |
| Rhag-2020 | 19.9 | 12.1 | 18.7 | 26.7 | 13.9 | 20.2 | 21.2 | 21.9 | 62.6 | 14.8 | 15.9 | 23.8 | 17.8 | 27.1 | 15.9 |
| Iona-2021 | 20.9 | 11.7 | 19.0 | 26.4 | 12.4 | 21.7 | 23.2 | 21.0 | 58.6 | 15.2 | 18.3 | 21.9 | 19.9 | 26.6 | 17.4 |
| Chwe-2021 | 21.6 | 12.2 | 20.6 | 26.4 | 11.4 | 22.4 | 23.2 | 20.9 | 55.6 | 16.5 | 19.2 | 22.7 | 18.7 | 27.2 | 18.4 |
| Maw-2021 | 21.4 | 10.6 | 21.4 | 25.8 | 10.6 | 21.9 | 21.4 | 19.8 | 44.3 | 14.7 | 19.6 | 24.8 | 21.2 | 25.5 | 18.6 |
| Ebr-2021 | 20.8 | 10.0 | 20.0 | 24.5 | 10.2 | 20.5 | 21.0 | 19.0 | 38.1 | 14.0 | 19.3 | 23.7 | 22.3 | 24.6 | 18.4 |

Er bod y tabl uchod yn dangos cyfradd farwolaethau uchel ar gyfer Ysbyty Treforys o'i gymharu â gweddill Cymru, dylid cydnabod bod Ysbyty Treforys, fel yr amlinellwyd eisoes, yn un o ddau ysbyty mawr yn Ne Cymru gyfan sy'n derbyn ac yn rheoli'r cleifion mwyaf sâl. Mae’r ffactorau pellach sydd wedi cyfrannu at y cynnydd yn ystod y cyfnod a gofnodwyd yn cynnwys newid i’r gwasanaeth ym mis Awst 2012 pan ddaeth derbyniadau brys i ben yn Ysbyty Castell-nedd Port Talbot, gan gynyddu nifer y cleifion sâl sy'n mynd i Adran Achosion Brys Treforys. Bu adegau hefyd pan dderbyniwyd claf i’r ysbyty o’r Adran Achosion Brys ac roedd y farwolaeth i’w disgwyl, gan olygu bod marwolaeth y claf wedi’i hadrodd dan yr Adran Achosion Brys yn hytrach nag yn yr ysbyty.

Adolygir yr holl farwolaethau sy'n digwydd yn Nhreforys gan Feddyg Ymgynghorol o’r Adran Achosion Brys.